b'\n_START_ARTICLE_\nAlfabet ranjana\n_START_SECTION_\nDesenvolupament\n_START_PARAGRAPH_\nEl ranjana \xc3\xa9s una escriptura Brahmi i t\xc3\xa9 algunes semblances amb el Devanagari del subcontinent indi, notablement al Nepal i al nord de l\'India. Aquest alfabet tamb\xc3\xa9 s\'utilitza en la majoria de monestirs Mahayana i Vajrayana. Juntament amb l\'alfabet prachalit del Nepal, \xc3\xa9s considerat un dels sistemes d\'escriptura del Nepal._NEWLINE_Un exemple destacat de les primeres mostres de l\'escriptura ranjana \xc3\xa9s el Sutra Astasahasrika Prajnaparamita, escrit amb tinta d\'or per Bhiksu Ananda de Kapitanagar, que data de l\'any 345 del calendari lunar nepal\xc3\xa8s Nepal Sambat (1215 dC).\n_START_SECTION_\n\xc3\x9as\n_START_PARAGRAPH_\nL\'alfabet ranjana \xc3\xa9s el sistema d\'escriptura utilitzat majorit\xc3\xa0riament per la comunitat newar per imprimir escriptures religioses de l\'hinduisme i el budisme i literatura en s\xc3\xa0nscrit. Tamb\xc3\xa9 s\'utilitza actualment en documents d\'elevat nivell de formalitat (com invitacions de casament, certificats, etc) al Nepal, en llengua newar i en t\xc3\xadtols de llibres en llengua newar. \xc3\x89s ben conegut que les tradicions budistes de Mahayana i Vajrayana utilitzen l\'alfabet ranjana per escriure diversos mantres, entre els quals el mantra "Om mani padme hum" d\'Avalokite\xc5\x9bvara, el mantra de Tara: "Om tare tuttare ture svaha", i el mantra de Manjusri: "Om ara pa cana dhi." Tamb\xc3\xa9 s\'utilitza l\'alfabet ranjana en escriptures de l\'hinduisme._NEWLINE_En budisme xin\xc3\xa8s i altres budismes de l\'extrem orient, l\'escriptura est\xc3\xa0ndard en s\xc3\xa0nscrit per als mantres i daranis no era l\'alfabet ranjana, sin\xc3\xb3 el m\xc3\xa9s antic alfabet siddham que es va estendre \xc3\xa0mpliament per la Xina durant la dinastia Tang. Tanmateix, a la Xina Imperial tardana, la influ\xc3\xa8ncia del budisme tibet\xc3\xa0 va popularitzar tamb\xc3\xa9 l\'alfabet ranjana, de manera que aquest sistema d\'escriptura es troba tamb\xc3\xa9 per tot l\'extrem orient, tot i que no \xc3\xa9s tan com\xc3\xba com el siddham.\n_START_SECTION_\nLanydza\n_START_PARAGRAPH_\nAl Tibet hom es referia a aquest sistema d\'escriptura amb el nom de lanydza (transliterat tamb\xc3\xa9 com a lanja, landzha, lantsa...) tot i que en realitat \xc3\xa9s una escriptura lleugerament diferent de l\'est\xc3\xa0ndard ranjana. Al Tibet se sol utilitzar la variant lanydza per escriure textos originals en s\xc3\xa0nscrit. Alguns exemples d\'aquests textos s\xc3\xb3n el Ma\xc3\xb1ju\xc5\x9br\xc4\xabn\xc4\x81masamg\xc4\xabti, el sutra del diamant i el sutra a\xe1\xb9\xa3\xe1\xb9\xadtan\xc4\x81hasrik\xc4\x81 Praj\xc3\xb1\xc4\x81p\xc4\x81ramit\xc4\x81. L\'escriptura lanydza es pot trobar tamb\xc3\xa9 en manuscrits i en edicions impreses d\'alguns diccionaris s\xc3\xa0nscrit-tibet\xc3\xa0 com el Mah\xc4\x81vyutpatti._NEWLINE_Tanmateix, l\'\xc3\xbas m\xc3\xa9s freq\xc3\xbcent de l\'escriptura lanydza actualment \xc3\xa9s en els t\xc3\xadtols de les p\xc3\xa0gines de textos tibetans, en qu\xc3\xa8 el t\xc3\xadtol en s\xc3\xa0nscrit sovint s\'escriu en Lanydza, seguit d\'una transliteraci\xc3\xb3 i d\'un traducci\xc3\xb3 en alfabet tibet\xc3\xa0. D\'altra banda, tamb\xc3\xa9 s\'utilitza ornamentalment en parets de temples, a l\'exterior de rodes d\'oraci\xc3\xb3, i en dibuixos de mandales.\n_START_SECTION_\nMonograma (Kut\xc4\x81kshar)\n_START_PARAGRAPH_\nKut\xc4\x81kshar \xc3\xa9s un monograma de l\'esciptura ranjana. \xc3\x89s l\'\xc3\xbanic de l\'escriptura nepalesa que es pot escriure com a monograma.\n_START_SECTION_\nDes del segle XX fins al Nepal actual\n_START_PARAGRAPH_\nDespr\xc3\xa9s d\'haver caigut en des\xc3\xbas a mitjan segle XX, l\'\xc3\xbas de l\'alfabet ranjana ha augmentat substancialment. Recentment l\'utlilitzenmolts governs locals com el de la Ciutat Metropolitana de Katmand\xc3\xba, Lalitpur a l\'entorn submetropolit\xc3\xa0, els municipis de Bhaktapur, Thimi, Kirtipur , Banepa, en cartells, bans, anuncis i similars. A la vall de Katamnd\xc3\xba hi ha programes per promoure l\'\xc3\xbas de l\'alfabet ranjana i cursets per difondre i conservar la llengua. El gui\xc3\xb3 est\xc3\xa0 sent aprovat El moviment Nepal Bhasa promou l\'\xc3\xbas d\'aquest sistmea d\'escriptrua i l\'utilitzen diversos diaris i p\xc3\xa0gines web._NEWLINE_Hi ha un projecte nepal\xc3\xa8s-alemany per a la conservaci\xc3\xb3 dels manuscrits en ranjana._NEWLINE_S\'ha proposat un bloc Unicode per a l\'alfabet ranjana, per Evertype.'